Folketinget har den 20. februar 2020 vedtaget lov om at fjerne uddannelsesloftet fra sommeroptaget 2020.

Det betyder, at uddannelsesloftet er fjernet for ansøgere, der søger optagelse i kvote 2 den 15. marts 2020, og ansøgere, der søger optagelse i kvote 1 den 5. juli 2020



Loven indebærer også, at ansøgere får de samme uddannelsesmuligheder, som de havde, før uddannelsesloftet blev indført.

Det betyder blandt andet, at personer, der allerede har en kandidatuddannelse, godt kan blive optaget på en ny videregående uddannelse, hvis der er ledige pladser.

Loven træder i kraft den 1. marts 2020. Loven ændrer ikke i de gældende regler for SU.